Airi Rütter

Airi Rütter (12. september 1947 Tallinn, Harjumaa – 14. detsember 2016 Jõgeva) oli eesti rahvatantsujuht. 

Ta oli naiste rahvatantsu eestkõneleja, naiste tantsupidude idee algataja ning I Eesti Naiste Tantsupeo ja II Eesti Naiste Tantsupeo korraldusjuht.

Elulugu
Airi Rütter lõpetas 1967. aastal Tallinna 7. Keskkoolihttps://docs.google.com/spreadsheets/d/1Mi8QUYnlPxt8ecclwxZN9Rl7Bu-vagHj4nGvpLXEiFk/pub?output=html#, kus õppis lisaerialana žurnalistikat. 

Aastatel 1967–1970 õppis ta Viljandi Kultuurharidustöö Koolis klubitöö ja koorijuhtimise erialal. | Nädala vilistlane. 31. nädal: Airi Rütter. Tartu Ülikooli Viljandi kultuuriakadeemia (vaadatud 18.12.2016). 1975. aastal lõpetas Rütter Tallinna Pedagoogilise Instituudi kultuuritöötaja ja koorijuhi erialal. 1988. aastal lõpetas ta Eesti Rahvatantsujuhtide kooli. 

Rütter töötas aastatel 1970–1973 Türi Kultuurimaja piirkonnametoodikuna 9. Mai kolhoosi klubis. 1973–1977 oli ta Laiuse kultuurimaja direktor. 1977. aasta märtsist 1988. aasta augustini töötas Airi Rütter Jõgeva KEK-is taidluse instruktor-metoodikuna .
Aastatel 1988–1990 töötas ta Jõgeva kultuurikeskuse kunstilise juhina ja 1990–2013 kultuurikeskuse direktorina.

Jõgeva kultuurikeskuse seinal on Airi Rütteri bareljeef, mille autor on Jaak Soans.

Ühiskondlik tegevus
Airi Rütter oli folklooriseltsi Jõgevahe Pere asutaja ja kauaaegne seltsi juht. Seltsis oli ta lisaks veel kunstiline juht, tantsuõpetaja ja akordionist-kontsertmeister.Folklooriselts Jõgevahe Pere koduleht (vaadatud 18.12.2016)

Ta kuulus aastatel 1993–2002 ja 2009–2013 Jõgeva linnavolikokku ning juhtis volikogu sotsiaal- ja tervishoiukomisjoni.

Rütter oli Eesti Evangeelse Luterliku Kiriku Jõgeva koguduse üks asutajaid ja koguduse kauaaegne juhatuse liige | Jõgeva kogudus pidas juubelisünnipäeva, Vooremaa, 08.01.2013 (vaadatud 18.12.2016)

Tunnustus
 2005 – Folkloorinõukogu CIOFF Estonia hõbemärk
 2008 – Ullo Toomi preemia
 2009 – Jõgevamaa kuldrist
 2009 – Kodanikupäeva aumärkKodanikupäeva aumärgi saanud
 2011 – Jõgevamaa kultuuripärl
 2013 – Valgetähe V klassi teenetemärk
 2013 – Kultuurkapitali elutööpreemia
 2013 – Jõgeva linna aukodanik
 2013 – Jõgevamaa aasta kodanik| Jõgevamaa aasta kodanik Airi Rütter: mõtlen Eesti naistetantsu tulevikule, eestielu.delfi.ee (vaadatud 18.12.2016)
 2014 – Jõgevamaa vapimärk
 2016 – Jõgevamaa aasta kodanik

Viited

Kategooria:Eesti tantsupedagoogid
Kategooria:Eesti tantsujuhid
Kategooria:Eesti kodanike komiteede liikmed
Kategooria:Valgetähe V klassi teenetemärgi kavalerid
Kategooria:Kose kalmistule maetud
Kategooria:Sündinud 1947
Kategooria:Surnud 2016